./data/phi0588/abo025/phi0588.abo025.perseus-lat2.xml
Cornelius Nepos
nulla enim lex neque pax neque bellum neque res   illustris est populi Romani, quae non in eo suo tempore sit notata, et, quod difficillimum   fuit, sic familiarum originem subtexuit, ut ex eo clarorum virorum propagines possimus   cognoscere   fecit hoc idem separatim in aliis libris, ut     MarciM  Bruti rogatu Iuniam familiam a stirpe ad hanc aetatem ordine   enumeraverit, notans, quis a quo ortus quos honores quibusque temporibus cepisset:      pari modo Marcelli Claudii Marcellorum, Scipionis   Cornelii et Fabii Maximi Fabiorum et Aemiliorum  quibus libris nihil potest esse dulcius   iis, qui aliquam cupiditatem habent notitiae clarorum virorum   attigit poeticen quoque, credimus, ne eius expers esset suavitatis    namque versibus de iis, qui honore rerumque gestarum amplitudine ceteros populi Romani   praestiterunt, exposuit ita, ut sub singulorum imaginibus facta magistratusque eorum non   amplius quaternis quinisve versibus descripserit:  quod vix   credendum sit tantas res tam breviter potuisse declarari  est etiam unus liber Graece   confectus, de consulatu Ciceronis